​ກຸ່ມຕາລິບານ ປະນາມ ສະຫະປະຊາດ ທີ່ບໍ່ພິຈາລະນາວ່າ ໃຜຈະເປັນຜູ້ຕາງໜ້າ ອັຟການິສຖານ ໃນ​ເວ​ທີ​ໂລກ
ທ່ານຊູເຮລ ຊາຮີນ ຜູ້ຖືກແຕ່ງຕັ້ງ ໃຫ້​ເປັນ​ຜູ້ຕາງໜ້າຖາວອນ ຂອງກຸ່ມຕາລິບານ ​ປະ​ຈຳອົງການສະຫະປະຊາດ ຫວັງວ່າ ສິດທິ​ໄດ້​ຖືກມອບ ​ໃຫ້ຜູ້ຕາງໜ້າຂອງລັດຖະບານ ອັຟການິສຖານ ໃນອະນາຄົດອັນໃກ້ນີ້. 
ກຸ່ມຕາລິບານທີ່ປົກຄອງອັຟການິສຖານ ຕ້ອງຕິສະຫະປະຊາຊາດໃນວັນພະຫັດວານນີ້ ທີ່ໄດ້ເລື່ອນເວລາໃນການຕັດສິນໃຈກ່ຽວກັບວ່າ ໃຜຈະເປັນຜູ້ຕາງໜ້າໃຫ້ແກ່ປະເທດ ຢູ່ໃນເວທີໂລກ ທ່ານຊູເຮລ ຊາຮີນ (Suhail Shaheen) ຜູ້ຖືກແຕ່ງຕັ້ງ ໃຫ້ເປັນຜູ້ຕາງໜ້າຖາວອນ ຂອງ ກຸ່ມຕາລິບານ ປະຈຳອົງການສະຫະປະຊາດ ກ່າວຢູ່ໃນຖະແຫຼງການທີ່ໄດ້ນຳອອກເຜີຍ ແຜ່ ຜ່ານທາງທວິດເຕີວ່າ “ການຕັດສິນໃຈນີ້ ບໍ່ໄດ້ອີງໃສ່ລະ ບຽບກົດໝາຍ ແລະຄວາມ ຍຸຕິທຳ ເພາະວ່າເຂົາເຈົ້າບໍ່ໄດ້ມອບສິດທິທີ່ຖືກຕ້ອງ ຕາມກົດໝາຍໃຫ້ແກ່ປະຊາຊົນຊາວ ອັຟການິສຖານ ” ທ່ານຊາຮີນກ່າວວ່າ “ພວກເຮົາຫວັງວ່າ ສິດທິດັ່ງກ່າວໄດ້ຖືກມອບໃຫ້ຜູ້ຕາງໜ້າຂອງລັດຖະບານຂອງອັຟການິສຖານ ໃນອະນາຄົດອັນໃກ້ນີ້ ເພື່ອວ່າພວກເຮົາຈະຢູ່ໃນທ່າທີ ທີ່ສາມາດແກ້ໄຂບັນຫາຂອງປະຊາຊົນອັຟການິສຖານໃຫ້ໄດ້ຜົນ ແລະມີປະສິດທິພາບ ແລະຮັກສາການພົວພັນໃນທາງບວກກັບໂລກ ” ຄະນະກຳມະການເພື່ອອະນຸມັດສານຕາຕັ້ງຂອງອົງກາສະຫະປະຊາຊາດ ທີ່ໃຫ້ການອະນຸມັດຕໍ່ສະມາຊິກຜູ້ຕາງໜ້າຂອງແຕ່ລະປະເທດ ໄດ້ຈັດກອງປະຊຸມປິດລັບໃນວັນພຸດທີ່ຜ່ານມາ ກ່ຽວກັບການຮ້ອງຂໍໂດຍກຸ່ມຕາລິບານ ແລະພວກທະ ຫານທີ່ປົກຄອງມຽນມາ ເພືື່ອແຕ່ງຕັ້ງບັນດາເອກອັກຄະລັດຖະທູດ ແທນຜູ້ທີ່ໄດ້ຖືກປົດອອກຈາກຕຳແໜ່ງໄປນັ້ນ ເອກອັກຄະລັດຖະທູດສະວີເດັນ ທ່ານນາງອັນນາ ຄາຣິນ ອີແນັສຕຣົມ (Anna Karin Enestrom) ທີ່ເປັນຫົວໜ້າຄະນະກຳມະການ ຈາກສະມາຊິກ 9 ປະເທດ ກ່າວຕໍ່ບັນດານັກຂ່າວວ່າ ຫຼັງຈາກການສົນທະນາຂອງກອງປະຊຸມລັບວ່າ “ຄະນະກຳມະການໄດ້ຕົກລົງກັນທີ່ຈະເລື່ອນເວລາການຕັດສິນ ກ່ຽວກັບໜັງສືຮັບຮອງໃນສອງສະຖານະການດັ່ງກ່າວ ” ການຕັດສິນໃຈໝາຍຄວາມວ່າ ກຸ່ມຕາລິບານ ແລະພວກທະຫານມຽນມາ ຈະບໍ່ຖືກອະນຸຍາດໃຫ້ເປັນຜູ້ຕາງໜ້າປະເທດຂອງເຂົາເຈົ້າ ໃນປັດຈຸບັນນີ້ ຢູ່ອົງການສະຫະປະຊາຊາດ ກຸ່ມອິສລາມຫົວຮຸນແຮງຕາລິບານໄດ້ເຂົ້າຍຶດອຳນາດໃນກາງເດືອນສິງຫາ ຈາກ ລັດຖະບານອັຟການິສຖານຊຸດກ່ອນ ທີ່ໜຸນຫຼັງໂດຍປະເທດຕາເວັນຕົກ ໃນຂະ ນະທີ່ສະຫະລັດ ແລະກຳລັງພັນທະມິດ ໄດ້ຖອນອອກຈາກປະເທດ ຫຼັງຈາກເຮັດສົງຄາມມາໄດ້ສອງທົດສະວັດ ສ່ວນພວກທະຫານມຽນມາ ໄດ້ເຂົ້າຢຶດອຳນາດໃນການເຮັດລັດຖະປະຫານໃນເດືອນກຸມພາຜ່ານມາ